Leta 1975 se je slovensko-kanadski poslovnež Walter Wolf začel pojavljati na dirkah Formule 1. Leto kasneje je kupil 60 % delež moštva Frank Williams Racing Cars, vendar je Frank Williams ostal vodja. Hkrati je kupil še ostanke moštva Hesketh, ki se je že umaknila iz Formule 1. Moštvo je bilo v Williamsovi tovarni v Readingu, toda uporabljalo je večinoma dirkalnike in dele iz Hesketha. Hesketh 308C so preimenovali v Williams FW05 in kmalu se je moštvu pridružil kot šef inženirjev še Harvey Postlethwaite, Jacky Ickx in Francoz Michel Leclère pa sta bila najeta kot voznika. Toda moštvo ni bilo konkurenčno in se na nekaj Velikih nagradah sploh ni uvrstilo na dirko. Leclère je po Veliki nagradi Francije 1976 moštvo zapustil; zamenjal ga je Arturo Merzario. Ickx je dirkal slabo in je bil odpuščen po Veliki nagradi Velike Britanije 1976, zamenjala ga je pa serija pogodbenih dirkačev.